Ѻсо́бна и удале́нна ѿ мі́ра гонѝ мѣста̀, а́ще и ску́дость ну́жныхъ и́мутъ, и а́ще ѡбсту́пятъ тя̀ вразѝ я́кѡ пче́лы и ѕлы̂я ѻ́сы, вся̂кія тѝ прилага́юще бра̂ни, не ѿступа́й, ни устраша́йся, не преклонѝ ѝмъ добропослушли́ва слу́ха, ни ѿбѣга́й по́стническагѡ по́двига, долготерпѣли́внѡ же па́че постраждѝ, поя̀ въ себѣ̀ и глаго́ля: терпя̀ потерпѣ́хъ гдс̑а, и вня́тъ мѝ, и услы́ша моли́тву мою̀